Rijeka, 3. listopada 2020.g.

**OBJAVA ZA MEDIJE**

**FOLKLORNI PROGRAM U HKD-u ZAVRŠIO OVOGODIŠNJI PORTO ETNO FESTIVAL**

**Bogatim folklornim programom u kojem je nastupio dio zajednica nacionalnih manjina koje žive i djeluju u Rijeci, u subotu 3. listopada 2020.g. završio je četvrti Porto Etno festival, koji se održava u sklopu projekta Rijeka 2020 - Europska prijestolnica kulture.**Unatoč tome što je s trga ispred Građevinske škole zbog lošeg vremena preseljen u Hrvatski kulturni dom na Sušaku, program nije izgubio na čari. Dapače, brojna je publika aplauzima nagrađivala folkloraše, koji se svojim pjesmama i plesovima već tradicionalno Riječanima i svim zainteresiranim gostima ponosno predstavljaju.

Velike aplauze ove su godine zaslužili: **Kulturno društvo Rusina i Ukrajinaca „Rušnjak“ PGŽ, Matica Slovačka Rijeka, Bošnjačka nacionalna zajednica, Češka Beseda Rijeka, Nacionalna zajednica Crnogoraca Rijeka, Društvo Rusina i Ukrajinaca  „Kaljina“, Zajednica Srba Rijeka, Kulturno umjetničko društvo “SEVDAH“ Rijeka, Zajednica Talijana Rijeka i Opatija i Makedonsko kulturno društvo „Ilinden“.**

Nakon završetka folklornog programa, okupljeni su večer završili također u dobrom raspoloženju, u atriju HKD-a, gdje ih je zabavljao sjajan DJ-duo **Hormonika Balkanika** iz Rijeke.

Podsjetimo, okosnicu Porto Etno festivala, na kojem su ove godine nastupili i **LADO Electro, Božo Vrećo, Porto Etno orkestar, Če na na, če bo bo i Veja** te na kojem su se mogli kušati **raznovrsni etno-zalogajčići**, predstavljaju etno glazba i gastronomija zemalja čije manjine djeluju u Rijeci i Primorsko-goranskoj županiji. Također, nađe se tu i ostala svjetska glazba i gastronomija, uslijed sve intenzivnijih migracijskih gibanja. Porto etno uzima najbolje od kulture i prirode i pretvara to u začin kojim daje novi okus Rijeci, čime stvara nove prostore za međusobna druženja, solidarnost i toleranciju.

Porto Etno organizirao je **HKD na Sušaku** pod čijom će se paskom održati i dogodine. Voditelj glazbenog programa je glazbenik multiinstrumentalist **Zoran Majstorović**, gastro-partneri su **Jadran hoteli - Hotel Neboder** i **KuHarmonija**, a u **programu su sudjelovali: Expats Rijeka: Jordan, Trinidad i Tobago, Madagaskar, Indija, Filipini i Sjedinjene Američke Države, Udruga mladih Roma Rijeka *Romska budućnost*, Srpsko kulturno društvo *Prosvjeta* – Pododbor Rijeka, Nacionalna zajednica Crnogoraca Rijeka, Demokratska zajednica Mađara PGŽ, Kulturno društvo Rusina i Ukrajinaca *Rušnjak* PGŽ, Ruski dom – Udruga ruske nacionalne manjine u PGŽ-u, Matica Slovačka Rijeka, Zajednica Albanaca PGŽ, Zajednica Albanaca otoka Krka, Makedonsko kulturno društvo *Ilinden*, Zajednica Talijana Rijeka, Češka Beseda Rijeka, Slovenski dom – KPD *Bazovica*, Udruga zajednica naroda Bosne i Hercegovine, Bošnjačka nacionalna zajednica, Kulturno umjetničko društvo *SEVDAH*, Društvo Rusina i Ukrajinaca *Kaljina* Rijeka.**

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42